Princehofmûne
De Princehofmûne is in eardere poldermûne en hjoeddeisk ryksmonumint by Earnewâld yn de gemeente Tytsjerksteradiel.

De spinnekopmole stie earder by Fâtum, in buorskip besuden Tsjom. Wannear't de mûne oarspronklik boud waard is net bekend. Yn 1958 waard hy opkocht troch in bedriuw en werpleatst op syn hjoeddeiske lokaasje, sa'n twa kilometer ten westen fan Earnewâld. Hy stiet dêr op in dykje tusken de Folkertssleat en it natoergebiet De Koaipleats, dat diel útmakket fan it Nasjonaal Park De Alde Feanen. De Princehofmûne, dy't wyls partikulier eigendom is, hat dêr gjin funksje, mar is yn begjinsel noch wol mealree. Hy kin net besichtige wurde.

Sjoch ek 
 Mole yn Fryslân

Earnewâld
Mole yn Tytsjerksteradiel
Ryksmonumint yn Tytsjerksteradiel
Tsjom
Mole yn Frjentsjerteradiel
Ryksmonumint yn Frjentsjerteradiel
Poldermole
Spinnekopmole
Bouwurk út de 19e iuw
Bouwurk út 1958